## Rješenje Ustavnog suda Republike Hrvatske br. U-I-196/1988. od 28. travnja 1993.

### NN 43/1993 (10.5.1993.), Rješenje Ustavnog suda Republike Hrvatske br. U-I-196/1988. od 28. travnja 1993.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 28. travnja 1993. godine,
donio je ovo

## RJEŠENJE

1. Obustavlja se postupak za ocjenu ustavnosti i odredbe članka 158.
stavak 1. Zakona o stambenim odnosima ("Narodne novine", broj
51/85, 42/86, 22/92).

2. Ovo će se rješenje objaviti u "Narodnim novinama".

Obrazloženje

Odredbom navedenom u izreci ovog rješenja određeno je da će se upravni
i sudski postupak pokrenut prema odredbama Zakona o stambenim odnosima
('Narodne novine", broj 52/74) nastaviti prems odredbama važećeg Zakona
o stambenim odnosims ("Narodne novine", broj 51/85) ako do stupanja
na snagu toga Zakona nije donesena prvostepena odluka. Ovom je Sudu više
gradana dalo inicijative za pokretanje postupka za ocjenu ustavnosti ove
odredbe, navodeći da je ona nesuglasna Ustavu, jer upućuje na povratno
djelovanje (retroaktivnost) odredaba važećeg Zakona o stambenim odnosima.
Ustavni sud prihvstio je spomenute inicijative i pokrenuo postupak za ocjenu
ustavnosti osporene odredbe. nalazeći da ima razloga za sumnju u ustavnost
te odredbe. Sabor SR Hrvatske u svom je odgovoru od 18. 5. 1990. godine
naveo da osporena odredba nema povratno djelovanje, ali da se - kako pokazuje
praksa - različito tumači i primjenjuje. Sporno je, kako se istiće, pitanje
koje izaziva dilema po kojem će se zakonu (ranijem ili sada važećem) utvrđivati
da li je neka osoba član porodićnog domaćinstva stanara u slučaju kada
je moment smrti stanara odnosno njegovog trajnog prestanka korištenja stana
nastupio za vrijeme važenja ranijeg Zakona o stambenim odnosima a o pravu
se te osobe - da kao stanar nastavi koristiti stan- raspravlja nakon stupanja
na snagu sada važećeg Zakona o stambenim odnosima ("Narodne novine",
broj 51/85, 42/88). U toku postupka pred ovim Sudom, zbog različitog tumačenja
i primjene osporene odredbe, u Saboru SR Hrvatske pokrenut je postupak
za davanje autentičnog tumačenje ove odredbe, no taj ga Sabor do kraja
svog mandata nije dao. U daljnjem je toku postupka ovaj Sud utvrdio, na
osnovi saznanja o različitoj primjeni osporene odredbe, da se zaista radi
o različitom tumačenju ove odredbe, pa slijedom toga i o njezinoj različitoj
primjeni. Prema tim saznanjima, Upravni sud Republike Hrvatske tumači osporenu
odredbu gramatički: ona se treba primjenjivati u svim slučajevima kada
do stupanja na snagu važećeg Zakona o stambenim odnosima (25. prosinca1985)
nije donesena prvostepena odluka. To znači - primjerice kad se radi o utvrđivanju
statusa člana porodićnog domaćinstva stanara - da se taj status prosuđuje
prema odredbama važećeg Zakona koji sadrži strože uvjete, bez obzira što
su relevantne činjenice (smrt stanara odnosno njegovo trajno napuštanje
stana) nastupile za vrijeme važenja ranijeg Zakona o stambenim odnosima.
Naprotiv, Vrhovni sud Republike Hrvatske smatra da je smisao osporene odredbe
- u materijalnopravnom pogledu - u tome da se aktualni propisi Zakona o
stambenim odnosima trebaju primjenjivati na one pravne odnose koji će tek
odlukom upravnog organa ili suda nastati, primijeniti se ili prestati.
Tom odredbom, naime, nije dato ovlaštenje ni upravnim organima ni sudovima
da ne priznaju već nastale pravne odnose. Stoga, u već spomenutom slučaju
utvrđivanja statusa člana porodičnog domaćinstva stanara treba primijeniti
one materijalnopravne propise koji su bili na snazi u vrijeme kada su nastupile
činjenice odnosno okolnosti relevantne za ostvarivanje stanarskog prava.
U navedenom slućaju (utvrdivanje statusa člana porodičnog domaćinstva stanara),
sudska praksa Upravnog suda Republike Hrvatske. tj. primjena važećeg Zakona
o stambenim odnosima na pravne odnose nastale za vrijeme važenja ranijeg
Zakona ima za posljedicu, zbog strožih uvjeta, gubitak stanarskog prava.
Naprotiv, sudska praksa Vrhovnog suda Republike Hrvatske - prema kojoj
na već nastale pravne odnose treba primijeniti one materijalnopravne propise
koji su važili u vrijeme nastupa relevantnih okolnosti za ostvarivanje
stanarskog prava - nema za posljedicu gubitak stanarskog prava. Ustavni
sud Republike Hrvatske, na osnovi utvrđenog stanja stvari, smatra da suština
osporene odredbe - po svom karakteru uobičajene prelazne odredbe - ne upućuje
na povratno djelovanje važećeg Zakona o stambenim odnosima. Radi se samo
o neodgovarajućem tumačenju i primjeni osporene odredbe. Po pravnom shvaćanju
ovog Suda, i prema važećeni Zakonu o stambenim odnosima i prema ranijem
Zakonu ("Narodne novine", broj 52/74) - bez obzira što su u tim
zakonima propisani razlićiti uvjeti pod kojima se odredena osoba smatra
članom porodičnog domaćinstva stanara položaj člana porodićriog domaćinstva
stanara ne utvrđuje se posebnim aktom, već se stječe po samom zakonu, ispunjenjem
uvjeta propisanih tim zakonom. Naime, član porodićnog domaćinstva stanara
stječe stanarsko pravo temeljem samog zakona, a nadležni organ tek utvrduje
(deklarira) da li je neka osoba ispunila zakonske pretpostavke za stjecanje
svojstva člana porodićnog domaćinstva stanara, pa prema tome i stjecanje
stanarskog prava nakon smrti stanara ili kad stanar trajno prestane koristiti
stan (članak 67. stavak 2. Zakona o stambenim odnosima iz 1985.). Zato
se svojstvo člana porodičnog domaćinstva stanarau odnosu na ostvarivanje
njegova prava nesmetanog nastavljanja korištenja stana - treba prosudivati
prema zakonu koji je bio na snazi uvrijeme smrti stanara odnosno u vrijeme
njegova trajnog prestanka korištenja stana. Stoga, po pravnom shvaćanju
ovog Suda, pravilno je stajalište Vrhovnog suda Republike Hrvatske, u odnosu
na tumačenje i primjenu odredbe članka 158. stavka 1. Zakona o stambenim
odnosima ('Narodne novine", broj 51/85. 42/86, 22/92.) Temeljem članka
20. stavka 1. Ustavnog zakona o Ustavnom sudu Republike Hrvatske odlućeno
je kao u točki 2. izreke ovog rješenja.

Broj: U-I-196/ 1988

Zagreb, 28. travnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 43/1993-782